Debussy færdiggjorde omsider fire kompositioner, som han indleverede til censur ved akademiet: Den symfoniske [[ode]] ''Zuleima'', baseret på en tekst af [[Heinrich Heine]]; orkesterværket ''Printemps''; kantaten ''La Damoiselle élue'', hvis stilistiske træk bærer mindelser om hans senere værker; og klaver- og orkesterværket ''Fantaisie'', som var stærkt inspireret af Francks musik og senere blev trukket tilbage af Debussy. Akademiet kritiserede ham for at komponere "bizar, uforståelig og uopførelig" musik.<ref>Fulcher, ''Debussy and his World'', 71.</ref> Selvom Debussys værker viste tegn på inspiration fra [[Jules Massenet]], udtalte sidstnævnte: "Han [Debussy] er en gåde".<ref>Thompson, ''Debussy'', 82.</ref> Under sit ophold i Rom komponerede Debussy ved siden af sine skoleværker også hovedparten af sin [[Paul Verlaine]]-cyklus, ''Ariettes oubliées'', som gjorde et ringe indtryk i samtiden, men blev genudgivet med stor succes i 1903 da Debussy var blevet berømt.<ref>Wenk, ''Claude Debussy'', 205.</ref>
Musik Historie